2.5 ทรัพย์สินที่ใช้ในการประกอบธุรกิจ

(1) สินทรัพย์ถาวรหลักที่ใช้ในการประกอบธุรกิจ

- ยอดรวมของมูลค่าทรัพย์สินหลักที่ใช้ในการประกอบธุรกิจ

1. ที่ดินและอาคาร ที่ดินซึ่งเป็นกรรมสิทธิ์ของธนาคารใช้เป็นที่ทำการของสำนักงานใหญ่
สำนักงานเขต สำนัก สาขา และสาขาย่อย รวม 284 แห่ง คิดเป็นมูลค่า 7,901.39 ล้านบาท

2. สัญญาเช่าระยะยาว ธนาคารเช่าพื้นที่ อาคาร ตึกแถว จากหน่วยงานราชการ รัฐวิสาหกิจ
และเอกชน เพื่อใช้เป็นที่ทำการของสำนักงานเขต สาขา สาขาย่อย
สำนักงานแลกเปลี่ยนเงินตราต่างประเทศ และติดตั้งตู้เอทีเอ็ม รวม 327 แห่ง
โดยมีอายุตามสัญญาเช่า 1 – 30 ปี มีภาระค่าเช่าที่ต้องจ่ายตามสัญญาเช่าปีละประมาณ 78.79
ล้านบาท

3. สิทธิตามสัญญาเช่า สิทธิตามสัญญาเช่าเป็นกรรมสิทธิ์ของธนาคารตามอายุสัญญาการเช่า ณ 1
สิงหาคม 2543 รวม 1 แห่ง เป็นจำนวนเงิน 33 ล้านบาท ระยะเวลาการเช่า 10 ปี
เป็นที่ทำการของสาขา

รายละเอียดสัญญาเช่าระยะยาว ที่ดิน และอาคารสำนักงาน

ณ 31 ธันวาคม 2546 ธนาคารได้ทำการเช่าที่ดินและอาคารรวมทั้งสิ้น 327 แห่ง
เพื่อเป็นสถานที่ทำการสาขา ที่จอดรถ ศูนย์แลกเปลี่ยนเงินตราต่างประเทศ และเพื่อติดตั้งตู้เอทีเอ็ม
โดยแบ่งเป็นสถานที่เช่าในเขตกรุงเทพมหานครและปริมณฑล 218 แห่ง ต่างจังหวัด 109 แห่ง
โดยมีรายละเอียดดังนี้

+----------------------------+-------------+-------------+------------+
| คู่สัญญา                      | สถานที่ตั้ง     |             | อายุสัญญา    |
|                            | (แห่ง)       |             |            |
+----------------------------+-------------+-------------+------------+
|                            | กรุงเทพมหาน  | ต่างจังหวัด    |            |
|                            | ครและปริมณฑล |             |            |
+----------------------------+-------------+-------------+------------+
| 1. ที่ดิน                     | 113         | 16          | 1 – 3 ปี    |
|                            |             |             |            |
| บุคคลภายนอก                 | -           | -           | -          |
|                            |             |             |            |
| บุคคลที่มีผลประโยชน์ร่วม         | 35          | 29          | 1 – 3 ปี    |
|                            |             |             |            |
| - สนง.                     | 3           | 2           | 1 – 3 ปี    |
| ทรัพย์สินส่วนพระมหากษัตริย์       |             |             |            |
|                            | 33          | 34          | 1 – 30 ปี   |
| - กรมธนารักษ์                |             |             |            |
|                            | 5           | 4           | 1 – 3 ปี    |
| - หน่วยงานราชการ / รัฐวิสาหกิจ |             |             |            |
|                            | 23          | 19          | 1 – 30 ปี   |
| 2. อาคาร                   |             |             |            |
|                            | 6           | 5           | 1 – 30 ปี   |
| บุคคลภายนอก                 |             |             |            |
|                            |             |             |            |
| บุคคลที่มีผลประโยชน์ร่วม         |             |             |            |
|                            |             |             |            |
| - สนง.                     |             |             |            |
| ทรัพย์สินส่วนพระมหากษัตริย์       |             |             |            |
|                            |             |             |            |
| - กรมธนารักษ์                |             |             |            |
|                            |             |             |            |
| - หน่วยงานราชการ / รัฐวิสาหกิจ |             |             |            |
+----------------------------+-------------+-------------+------------+

(2) เงินให้สินเชื่อ

- นโยบายการจัดชั้นสินทรัพย์

การจัดชั้นสินทรัพย์ และการตั้งสำรองค่าเผื่อหนี้สงสัยจะสูญ
ธนาคารได้ปฏิบัติตามประกาศธนาคารแห่งประเทศไทย เรื่องสินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ ฉบับลงวันที่ 28 กุมภาพันธ์ 2546
มีผลใช้บังคับตั้งแต่งวดบัญชีหลังของปี 2545 เป็นต้นไป ซึ่งได้ให้คำจำกัดความของสินทรัพย์จัดชั้น
และอัตราการกันสำรองโดยสรุปดังนี้

+------------------------+---------------------------------------------+
| ประเภทของสินทรัพย์จัดชั้น    | คำจำกัดความโดยย่อ                             |
+------------------------+---------------------------------------------+
| สินทรัพย์จัดชั้นสูญ           | - สินทรัพย์ที่ไม่มีราคาหรือเรียกคืนไม่ได้               |
+------------------------+---------------------------------------------+
| สินทรัพย์จัดชั้นสงสัยจะสูญ     | - สินทรัพย์ที่คาดว่าจะเรียกคืนไม่ได้ทั้งจำนวน           |
|                        |                                             |
|                        | - ลูกหนี้ที่ค้างชำระต้นเงินหรือดอกเบี้ย                |
|                        | เป็นระยะเวลารวมกัน                            |
|                        |                                             |
|                        | เกินกว่า 12 เดือน นับแต่วันที่ถึงกำหนดชำระ           |
+------------------------+---------------------------------------------+
| สินทรัพย์จัดชั้นสงสัย         | - สินทรัพย์ที่คาดว่าจะเรียกให้ชำระคืนไม่ได้ครบถ้วน      |
|                        |                                             |
|                        | -                                           |
|                        | ลูก                                          |
|                        | หนี้ที่ค้างชำระต้นเงินหรือดอกเบี้ยเป็นระยะเวลารวมกันเกิน |
|                        |                                             |
|                        | กว่า 6 เดือน นับแต่วันที่ครบกำหนดชำระ              |
+------------------------+---------------------------------------------+
| สินทรัพย์จัดชั้นต่ำกว่ามาตรฐาน | - สินทรัพย์ที่มีปัญหาในการเรียกให้ชำระคืน             |
|                        |                                             |
|                        | -                                           |
|                        | ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกัน  |
|                        |                                             |
|                        | เกินกว่า 3 เดือน นับแต่วันถึงกำหนดชำระ             |
+------------------------+---------------------------------------------+
| ส                      | -                                           |
| ินทรัพย์จัดชั้นกล่าวถึงเป็นพิเศษ |  ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกัน |
|                        |                                             |
|                        |  เกินกว่า 1 เดือน นับแต่วันถึงกำหนดชำระ            |
+------------------------+---------------------------------------------+
| สินทรัพย์จัดชั้นปกติ          | - สินทรัพย์ที่ไม่เข้าข่ายสินทรัพย์จัดชั้นที่กล่าวข้างต้น       |
|                        |                                             |
|                        | - ลูกหนี้ที่ไม่ผิดนัดชำระหนี้                         |
|                        |                                             |
|                        | - ลูกหนี้เงินเบิกเกินบัญชีที่ยังใช้ไม่เต็มวงเงิน           |
|                        | และสัญญายังไม่                                 |
|                        |                                             |
|                        | ครบกำหนด                                    |
+------------------------+---------------------------------------------+

- นโยบายการตั้งสำรองค่าเผื่อหนี้สงสัยจะสูญ

ธนาคารดำเนินการตั้งสำรองค่าเผื่อหนี้สงสัยจะสูญตามเกณฑ์ที่ธนาคารแห่งประเทศไทยกำหนด
กล่าวคือ

1. สินทรัพย์จัดชั้นสูญ ตั้งสำรอง 100 %

2. สินทรัพย์จัดชั้นสงสัยจะสูญ ตั้งสำรอง 100 %

3. สินทรัพย์จัดชั้นสงสัย ตั้งสำรอง 50 %

4. สินทรัพย์จัดชั้นต่ำกว่ามาตรฐาน ตั้งสำรอง 20 %

5. สินทรัพย์จัดชั้นกล่าวถึงเป็นพิเศษ ตั้งสำรอง 2 %

6. สินทรัพย์จัดชั้นปกติ ตั้งสำรอง 1 %

- นโยบาย / เงื่อนไขการระงับการรับรู้รายได้ตามเกณฑ์ของธนาคารและตามเกณฑ์ธนาคาร

แห่งประเทศไทย

ธนาคารระงับรับรู้รายได้ เมื่อลูกหนี้ค้างชำระดอกเบี้ยเกินกว่า 3 เดือน
นับจากวันที่ครบกำหนดชำระดอกเบี้ย
และบันทึกยกเลิกรายได้ดอกเบี้ยค้างรับที่ได้บันทึกเป็นรายได้ออกจากบัญชี
หลังจากนั้นรายได้ดอกเบี้ยรับจากลูกหนี้ดังกล่าวจะรับรู้ตามเกณฑ์เงินสด

- นโยบายการปรับโครงสร้างหนี้

โปรดดูหัวข้อ “(ข) การให้สินเชื่อ : นโยบายการปรับโครงสร้างหนี้” หน้า 22

(3) เงินลงทุนในหลักทรัพย์

- นโยบายเกี่ยวกับเงินลงทุนในหลักทรัพย์

ธนาคารจะกำหนดนโยบายการบริหารการลงทุนในหลักทรัพย์ โดยแยกตามวัตถุประสงค์ดังนี้

1. เพื่อการสำรองสินทรัพย์สภาพคล่องตามข้อกำหนดของทางการ

2. เพื่อการบริหารสภาพคล่องทางการเงินของธนาคาร

3. เพื่อเป็นเครื่องมือในการบริหารความเสี่ยง
โดยเฉพาะอย่างยิ่งความเสี่ยงด้านอัตราดอกเบี้ยในโครงสร้างทางการเงินของธนาคาร

4. เพื่อเป็นทางเลือกในการเพิ่มรายได้ของธนาคาร นอกเหนือจากรายได้ที่มาจากธุรกรรม
การให้สินเชื่อซึ่งเป็นธุรกิจหลักของธนาคาร

5. เพื่อเป็นเครื่องมือในการสนับสนุนการดำเนินธุรกิจด้านอื่น ๆ ของธนาคาร
ตลอดจนการขยายเครือข่ายธุรกิจของธนาคาร

6. เพื่อสนับสนุนนโยบายของทางการในการพัฒนาระบบเศรษฐกิจ

7. เพื่อเป็นเครื่องมือในการปรับโครงสร้างหนี้

8. เพื่อรองรับการรับประกันการจัดจำหน่ายหลักทรัพย์

-   หลักเกณฑ์การพิจารณาหลักทรัพย์ในการลงทุนของธนาคาร

  1. ผลตอบแทนจากหลักทรัพย์

1.  ผลตอบแทนในรูปตัวเงิน หลักทรัพย์ต้องให้ผลตอบแทนเหมาะสมกับระดับความ

เสี่ยง โดยควรมีผลตอบแทนไม่น้อยกว่าผลตอบแทนของหลักทรัพย์เดียวกันหรือเทียบเท่าซึ่งมีการ
ซื้อขายในตลาด หรือมูลค่ายุติธรรม หรือผลตอบแทนที่ได้รับควรจะอยู่ในระดับที่เทียบได้กับพอร์ต
สินเชื่อของธนาคาร ณ ระดับความเสี่ยงเดียวกัน หรือผลตอบแทนที่ไม่ต่ำกว่าต้นทุนเงินของธนาคาร

1.2 ผลตอบแทนที่ไม่ใช่ตัวเงิน หลักทรัพย์ควรให้ผลตอบแทนแก่ธนาคารในรูปอื่น ๆ
ซึ่งเป็นการสนับสนุนธุรกิจของธนาคาร เช่น การลงทุนเพื่อการปรับโครงสร้างหนี้ เป็นต้น

2. ระดับความเสี่ยงของหลักทรัพย์ หลักทรัพย์ในพอร์ตของธนาคารต้องเป็นหลักทรัพย์ที่มีคุณภาพ
มีความเสี่ยงในระดับที่ธนาคารสามารถยอมรับได้และสมเหตุสมผล

2.1 หลักทรัพย์ประเภทตราสารหนี้ ต้องได้รับการจัดอันดับเครดิตในระดับที่สามารถลงทุนได้
จากสถาบันจัดอันดับเครดิตที่ได้รับการยอมรับจากตลาดเงินและตลาดทุน
หรือได้ผ่านการวิเคราะห์ความเสี่ยงด้านเครดิตตามหลักการที่ถูกต้อง และมีข้อมูลสนับสนุนที่เชื่อถือได้
โดยผลการวิเคราะห์ต้องสามารถแสดงให้เห็นว่าตราสารหนี้นั้น
มีความเสี่ยงอยู่ในระดับที่สามารถลงทุนได้ และให้ผลตอบแทนเหมาะสมกับระดับความเสี่ยง

2.2 หลักทรัพย์ประเภทตราสารทุน ต้องได้รับการประเมินมูลค่า
และวิเคราะห์ความเสี่ยงตามหลักการที่ถูกต้องและมีข้อมูลสนับสนุนที่เชื่อถือได้
โดยผลการวิเคราะห์ต้องสามารถแสดงให้เห็นว่าบริษัทมีศักยภาพในการเติบโต
สำหรับในกรณีที่บริษัทนั้นไม่มีศักยภาพเพียงพอ และไม่สามารถให้ผลตอบแทนที่เป็นตัวเงินได้
บริษัทนั้นจะต้องสามารถให้ผลตอบแทนที่ไม่ใช่ตัวเงินแก่ธนาคารในระดับที่คุ้มกับความเสี่ยงที่อาจเกิดขึ้นจากหลักทรัพย์นั้น
ๆ

3. สภาพคล่อง หลักทรัพย์ในพอร์ตของธนาคาร ต้องเป็นหลักทรัพย์ที่มีสภาพคล่อง
ซึ่งสามารถเปลี่ยนเป็นเงินสดได้รวดเร็ว ยกเว้นหลักทรัพย์ที่ถือครองไว้โดยมีจุดมุ่งหมายอื่น
ที่มิใช่เพื่อการสำรองฯ หรือเพื่อบริหารสภาพคล่อง

4. ระยะเวลาการถือครองหลักทรัพย์และอายุหลักทรัพย์ หลักทรัพย์นั้นต้องมีอายุคงเหลือ
และระยะเวลาการถือครองเหมาะสมกับการดำเนินธุรกิจหลักของธนาคาร
ตลอดจนสอดคล้องกับทิศทางและสภาวะตลาดเงินตลาดทุน

-   ประเภทของหลักทรัพย์ในการลงทุนของธนาคาร

  1. กลุ่มหลักทรัพย์ประเภทตราสารหนี้ ได้แก่

1.  ตราสารหนี้ภาครัฐ ได้แก่ พันธบัตร หุ้นกู้ บัตรเงินฝาก ตั๋วแลกเงิน ตั๋วสัญญาใช้เงิน

ซึ่งออกโดยรัฐบาล ธนาคารแห่งประเทศไทย องค์กรภาครัฐ หรือตราสารซึ่งออกโดยรัฐวิสาหกิจ
องค์กรภาครัฐ บริษัท/บรรษัท ซึ่งมีองค์กรภาครัฐถือหุ้นรวมกันไม่ต่ำกว่าร้อยละ 51
ที่ค้ำประกันโดยรัฐบาล รวมทั้งตราสารที่มีประกาศ
หรือคำสั่งจากทางการให้มีศักดิ์เทียบเท่ากับตราสารที่ออกโดยรัฐบาล

1.2 ตราสารหนี้หรือพันธบัตรซึ่งออกโดยรัฐวิสาหกิจ องค์กรภาครัฐ บริษัท/บรรษัท
ซึ่งมีองค์กรภาครัฐถือหุ้นรวมกันไม่ต่ำกว่าร้อยละ 51 ที่ไม่มีรัฐบาลค้ำประกัน

1.3 ตราสารหนี้ภาคเอกชน ได้แก่ หุ้นกู้ บัตรเงินฝาก ตั๋วแลกเงิน ตั๋วสัญญาใช้เงิน เป็นต้น

2. กลุ่มหลักทรัพย์ประเภทตราสารทุน ได้แก่

1.  หุ้นสามัญ

2.  หุ้นบุริมสิทธิ

3.  ตราสารกึ่งหนี้กึ่งทุน ได้แก่ หุ้นกู้แปลงสภาพ

4.  หน่วยลงทุน ได้แก่ หน่วยลงทุนของกองทุนเปิด และกองทุนปิด ซึ่งลงทุนในตรา

สารหนี้ ตราสารทุน ตราสารกึ่งหนี้กึ่งทุน และอสังหาริมทรัพย์

5.  ตราสารอนุพันธ์ที่เกี่ยวกับหลักทรัพย์ ได้แก่ ใบสำคัญแสดงสิทธิ เป็นต้น

- การบริหารความเสี่ยงจากการลงทุน

การลงทุนของธนาคารจะอยู่ภายใต้การพิจารณากลั่นกรอง
ตั้งแต่ระดับผู้บริหารในสายงานบริหารตลาดการเงิน คณะกรรมการบริหารสินทรัพย์และหนี้สิน
(ALCO) คณะกรรมการบริหาร และอยู่ภายใต้การพิจารณาอนุมัติจากคณะกรรมการธนาคาร
ซึ่งกำหนดไว้ในอำนาจอนุมัติของธนาคาร โดย ALCO
จะเป็นผู้กำหนดนโยบายการลงทุนแยกตามวัตถุประสงค์ของธนาคาร
กำหนดหลักเกณฑ์การพิจารณาหลักทรัพย์ในการลงทุน จัดสรรวงเงินการลงทุนในหลักทรัพย์
ตลอดจนควบคุมดูแลการลงทุนให้เป็นไปตามนโยบายและวงเงินที่กำหนดไว้

สำหรับการจัดสรรวงเงินลงทุนในหลักทรัพย์จะใช้หลักการ Capital Allocation
โดยจะนำข้อมูลด้านความเสี่ยงในแต่ละประเภทหลักทรัพย์และคู่ค้าแต่ละราย
มาเป็นฐานในการกำหนดขอบเขตการทำธุรกรรม หรือวงเงินลงทุนรวม และขอบเขตการขาดทุน
โดยคำนึงถึงความเพียงพอของเงินกองทุนของธนาคารในการรองรับความเสี่ยงเป็นสำคัญ

สำนักงานบริหารความเสี่ยงตลาดการเงินจะเป็นผู้รายงานสถานะพอร์ต ผลการดำเนินงาน
และความเสี่ยงในการลงทุนของสายงานบริหารตลาดการเงินต่อ ALCO
ทั้งนี้เพื่อให้สามารถปรับเปลี่ยนกลยุทธ์และนโยบายให้เหมาะสมกับการดำเนินธุรกิจหลักของธนาคาร
ตลอดจนต้องสอดคล้องกับทิศทางและสภาวะตลาดเงินตลาดทุน

นอกจากนี้ยังมีการกำหนดการจัดประเภทของเงินลงทุนของธนาคารให้เป็นไปตามมาตรฐานการบัญชีเกี่ยวกับเงินลงทุน
โดยจะมีการประเมินมูลค่าเงินลงทุนทุกสิ้นเดือน
เพื่อให้ทราบถึงมูลค่าที่แท้จริงของเงินลงทุนในแต่ละประเภท
หากมูลค่าที่แท้จริงหรือมูลค่าที่คาดว่าจะได้รับคืนของเงินลงทุนมีมูลค่าน้อยกว่าราคาตามบัญชีที่บันทึกไว้
ธนาคารจะตั้งสำรองค่าเผื่อการลดราคาของเงินลงทุนและรับรู้ขาดทุนที่เกิดขึ้นทันที
อีกทั้งธนาคารได้นำมาตรฐานการบัญชีเรื่องการด้อยค่าของสินทรัพย์มาใช้ในการประเมินการด้อยค่าของสินทรัพย์ด้วย
และหากพบว่าเงินลงทุนเกิดการด้อยค่าก็จะทำการรับรู้ขาดทุน
และตั้งสำรองการด้อยค่าของเงินลงทุนทันทีเช่นเดียวกัน ซึ่งการดำเนินการตามมาตรฐานบัญชีข้างต้น
ส่งผลให้ธนาคารทราบถึงสถานะที่แท้จริงของเงินลงทุนของธนาคารอยู่เสมอ
ซึ่งจะเป็นประโยชน์ในการปรับเปลี่ยนการลงทุนของธนาคารให้เหมาะสม
และทำให้ธนาคารสามารถลดความเสี่ยงในการประกอบธุรกรรมด้านการลงทุนของธนาคารได้

ในกรณีการลงทุนในตราสารหนี้หรือตราสารทุนแต่ละราย ฝ่ายบริหารเงิน ฝ่ายวาณิชธนกิจ
ฝ่ายวิเคราะห์สินเชื่อธุรกิจขนาดใหญ่
และสำนักงานบริหารความเสี่ยงตลาดการเงินร่วมทำการวิเคราะห์ บริษัทผู้ออกตราสาร
ทั้งในด้านผลการดำเนินงาน อัตราผลตอบแทน ความเสี่ยง สภาพ-คล่อง เป็นต้น

สำหรับการนำเสนอเพื่อพิจารณากลั่นกรองและอนุมัติในกรณีที่เป็นการลงทุนในตราสารหนี้ภาคเอกชน
จะนำเสนอเพื่อพิจารณากลั่นกรองหรืออนุมัติจากคณะกรรมการกลั่นกรองสินเชื่อ คณะกรรมการบริหาร
และคณะกรรมการธนาคาร ตามอำนาจอนุมัติ
ส่วนในกรณีที่เป็นการลงทุนในตราสารหนี้ภาครัฐและตราสารทุน
จะนำเสนอต่อคณะกรรมการบริหารสินทรัพย์และหนี้สิน คณะกรรมการบริหาร เพื่อพิจารณากลั่นกรอง
และขออนุมัติการลงทุนต่อคณะกรรมการธนาคาร
ทั้งนี้การลงทุนต้องอยู่ภายใต้วงเงินรวมที่ได้รับอนุมัติจากคณะกรรมการธนาคาร

ในการทบทวนพอร์ตการลงทุนของธนาคาร
สำนักงานบริหารความเสี่ยงตลาดการเงินทำการทบทวนพอร์ตการลงทุนอย่างสม่ำเสมอ
โดยจัดทำรายงานสถานะพอร์ต การวิเคราะห์การเปลี่ยนแปลงของสถานะพอร์ต
และทำการประเมินมูลค่ายุติธรรมตามราคาตลาด
เพื่อควบคุมดูแลไม่ให้การขาดทุนเกินกว่าขอบเขตที่กำหนดไว้
รวมทั้งทำการติดตามผลการดำเนินงานของผู้ออกตราสาร
หากผลการดำเนินงานมีแนวโน้มลดลงหรืออันดับเครดิตถูกปรับลดลง
จนอาจส่งผลกระทบต่อผลการดำเนินงานของบริษัท
หรือความสามารถในการชำระหนี้คืนอย่างมีนัยสำคัญ
สำนักงานบริหารความเสี่ยงตลาดการเงินจะจัดทำรายงานเสนอต่อ ALCO
เพื่อปรับพอร์ตการลงทุนต่อไป

นอกจากนี้เพื่อเป็นการลดความเสี่ยงในการส่งมอบและชำระราคา
ธนาคารจึงกำหนดวงเงินในการทำธุรกรรมให้กับคู่ค้าแต่ละราย ดังนี้

1. การกำหนดวงเงินซื้อขายหลักทรัพย์ให้แก่คู่ค้าแต่ละราย

2. การกำหนดวงเงินในการซื้อขายหลักทรัพย์ทุนผ่านนายหน้า สำหรับบริษัทหลักทรัพย์แต่ละราย

- การตั้งสำรองค่าเผื่อการด้อยค่า

1. การด้อยค่าของเงินลงทุน เงินลงทุนจะเกิดการด้อยค่าเมื่อราคาตามบัญชีของเงินลงทุน
สูงกว่ามูลค่าที่คาดว่าจะได้รับคืน โดย ณ วันสิ้นงวด
ธนาคารจะประเมินว่าเงินลงทุนที่มีอยู่เกิดการด้อยค่าหรือไม่
หากพบว่ามีข้อบ่งชี้ที่ทำให้เชื่อได้ว่าเงินลงทุนอาจด้อยค่าลง
ธนาคารจะประเมินมูลค่าที่คาดว่าจะได้รับคืนของเงินลงทุน

2. การรับรู้รายการขาดทุนจากการด้อยค่า
ธนาคารจะบันทึกลดราคาตามบัญชีของเงินลงทุนให้เท่ากับมูลค่าที่คาดว่าจะได้รับคืน
ซึ่งได้จากการประเมินราคายุติธรรม โดยส่วนที่ลดลง คือ รายการขาดทุนจากการด้อยค่า
และรับรู้รายการขาดทุนดังกล่าว เป็นค่าใช้จ่ายในงบกำไรขาดทุนในงวดที่เกิด

(4) นโยบายการลงทุนในบริษัทย่อยและบริษัทร่วม

- ธุรกิจที่จะลงทุน

ธนาคารมีนโยบายในการเข้าร่วมลงทุนในบริษัทย่อยและบริษัทร่วม
ที่ดำเนินธุรกิจด้านการเงินและธุรกิจที่สนับสนุนธุรกิจของธนาคาร
เพื่อให้สามารถเอื้อประโยชน์และสนับสนุนการดำเนินธุรกิจซึ่งกันและกันได้อย่างเหมาะสม
โดยธุรกิจที่ธนาคารลงทุนจะต้องเป็นธุรกิจที่มีแนวโน้มที่ดี มีความเสี่ยงในระดับที่ยอมรับได้
และการร่วมลงทุนธนาคารมุ่งหวังที่จะเข้าไปมีส่วนร่วมในการกำหนดนโยบาย
และแนวทางในการดำเนินงานของบริษัท เพื่อให้สอดคล้องกับแผนธุรกิจของธนาคาร

- สัดส่วนเงินลงทุน

การลงทุนในบริษัทย่อยและบริษัทร่วมของธนาคารตามงบการเงินเฉพาะของธนาคาร ณ วันที่ 31
ธันวาคม 2546 ธนาคารมีเงินลงทุนในบริษัทย่อยและบริษัทร่วมในธุรกิจต่าง ๆ
ตามวิธีส่วนได้เสียรวมทั้งสิ้น 3,126.72 ล้านบาท ซึ่งร้อยละ 85.34
เป็นเงินลงทุนในบริษัทบริหารสินทรัพย์พญาไท จำกัด
ที่จัดตั้งขึ้นเพื่อรับโอนสินทรัพย์ด้อยคุณภาพของธนาคาร เพื่อนำไปบริหารต่อไป

- นโยบายการบริหารงานในบริษัทย่อยและบริษัทร่วม

ธนาคารจะมอบหมายให้พนักงานระดับบริหารของธนาคารเข้าร่วมในการเป็นประธาน กรรมการ
กรรมการบริหาร หรือกรรมการในบริษัทย่อยและบริษัทร่วมของธนาคาร
เพื่อให้ธนาคารสามารถมีส่วนร่วมในการกำหนดนโยบายการดำเนินงานของบริษัท
ได้รับข้อมูลและสามารถ ติดตามผลการดำเนินงานของบริษัทได้เป็นระยะ ๆ
สำหรับในส่วนของการส่งผู้บริหารของธนาคารเข้าร่วมเป็นกรรมการในบริษัทย่อย
ธนาคารจะส่งตัวแทนเข้าร่วมเป็นกรรมการในบริษัทมากกว่า กึ่งหนึ่งของกรรมการบริษัททั้งหมด
แต่ในส่วนบริษัทร่วม ธนาคารจะส่งตัวแทนเข้าร่วมเป็นกรรมการตามสัดส่วนการลงทุนของธนาคาร